Έξοδος κινδύνου (ταινία, 1980)

To Έξοδος κινδύνου είναι ο τίτλος μίας ελληνικής κινηματογραφικής αστυνομικής ταινίας του 1980, σε σκηνοθεσία και σενάριο του Νίκου Φώσκολου, παραγωγή της Γκρέκα Φιλμ-Μιχάλης Λεφάκης Α.Ε. και πρωταγωνιστές τους, Όλγα Καρλάτου, Γιώργο Φούντα, Αλμπέρτο Εσκενάζυ, Νίκο Κούρκουλο, Σωτήρη Τζεβελέκο και Γκέλυ Μαυροπούλου.

Πλοκή 
Δύο ληστές εισβάλουν σε μία τράπεζα. Εντελώς τυχαία μέσα στην τράπεζα βρίσκεται και ο αστυνόμος Μάρκος Αγγέλου (Γιώργος Φούντας) που, στην προσπάθειά του να αποτρέψει τους ληστές, τραυματίζεται και παράλληλα σκοτώνει τον έναν από τους δύο. Την τελευταία στιγμή σώζεται από την επέμβαση της δυναμικής τροχονόμου Νταίζης Αλεξίου (Όλγα Καρλάτου), η οποία καταδιώκει τον δεύτερο ληστή και τον σκοτώνει.

Μετά το συμβάν, η Αλεξίου παρασημοφορείται, προάγεται σε υπαστυνόμο και μετατίθεται ως υφισταμένη του Μάρκου Αγγέλου στο τμήμα Ηθών και Δίωξης Ναρκωτικών. Ο Αγγέλου της προτείνει να παντρευτούν, αλλά εκείνη αρνείται την πρότασή του.

Μια μέρα, ο Τάσος (Αλμπέρτο Εσκενάζυ), ένας ναρκομανής θα προσπαθήσει να διαρρήξει το σπίτι της Αλεξίου. Η Αλεξίου δεν θα τον παραδώσει στο τμήμα, αλλά θα τον βοηθήσει να απαλλαγεί από τα ναρκωτικά, επειδή κάποτε ήταν ερωτευμένη με κάποιον έμπορο ναρκωτικών. Μια μέρα, η Αλεξίου θα βρει τον Τάσο δολοφονημένο και τότε θα αρχίσει να ξετυλίγεται το κουβάρι μιας μεγάλης σπείρας διακίνησης ναρκωτικών  με σκοπό την εξάρθρωσή της.

Διανομή

Παραγωγή 
Η Έξοδος κινδύνου έκανε πρεμιέρα στις 24 Νοεμβρίου 1980. Έκοψε 113.729 εισιτήρια και κατατάχθηκε στην 11η θέση ανάμεσα σε 25 ταινίες της ίδιας σεζόν. Κυκλοφόρησε και με τη μορφή DVD στις 12 Νοεμβρίου 2005.

Η Όλγα Καρλάτου ερμηνεύει το τραγούδι «Πιάσε μου τα χέρια» σε μουσική Γιώργου Κατσαρού. Το σάουντρακ της ταινίας κυκλοφόρησε τότε από την Polygram και σήμερα είναι εξαντλημένο.

Παραπομπές

Εξωτερικές πηγές 
Έξοδος κινδύνου στο cine.gr
Έξοδος κινδύνου στην IMDb

Ταινίες του 1980
Ελληνικές ταινίες
Ελληνικές ταινίες δράσης
Ταινίες σε σκηνοθεσία Νίκου Φώσκολου
Ταινίες σε σενάριο Νίκου Φώσκολου
Ελληνόφωνες ταινίες
Ταινίες με μουσική σύνθεση Γιώργου Κατσαρού
Ταινίες γυρισμένες στην Ελλάδα